

Οί 9 ί(Λΐ 5 ^ 9 ηεοΙ βγ I 
ΤΗθοϋοΓοε Μουιηορι 
θείε: 2012.05.^8:44:01 
ΕΕ5Τ 
Ρθ35θπ: 5ίβΠ8α ΡϋΡ 
(βΓηϋβϋ ΰ6(1) ■ 

ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


2189 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 165 

ΙΟΜαίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχε¬ 
δίου της Δημοτικής Ενότητας Καβάλας του Δή¬ 
μου Καβάλας (ν. Καβάλας) με άρση και επανεπι- 
βολή απαλλοτρίωσης σε ακίνητο ιδιοκτησίας της 
Δ.Ε.Η. και καθορισμός όρων χρήσεων και περιο¬ 


ρισμών δόμησης. 1 

Χαρακτηρισμός ως παραδοσιακού τμήματος του οικι¬ 
σμού «Κύμης» της Δημοτικής Ενότητας Κύμης του 
Δήμου Κύμης - Αλιβερίου (ν. Εύβοιας) και καθορι¬ 
σμός ειδικών όρων και περιορισμών δόμησης». 2 


ΑΠΟΦΑΣΕΙΣ 

Τροποποίηση - Διόρθωση της υπ’ αριθμ. 1075806/2574/ 

Δ0010/15-6-2011 κοινής υπουργικής απόφασης 

(ΦΕΚ 160/2011 Α.Α.Π.). 3 

Βεβαίωση της αυτοδίκαιης άρσης της αναγκαστικής 
απαλλοτρίωσης που κηρύχθηκε με την υπ’ αριθμ. 
1090322/6014/Δ0010/23-9-2008 κοινή υπουργική 
απόφαση (ΦΕΚ431/ΑΑ&ΠΘ/2008), των Υπουργών 
Οικονομίας και Οικονομικών και Πολιτισμού. 4 


ΔΙΑΤΑΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου 
της Δημοτικής Ενότητας Καβάλας του Δήμου Καβά¬ 
λας (ν. Καβάλας) με άρση και επανεπιβολή απαλλο¬ 
τρίωσης σε ακίνητο ιδιοκτησίας της Δ.Ε.Η. και καθο¬ 
ρισμός όρων χρήσεων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6), 154 και 
160 του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο μόνο του από 
14-7-1999 π.δ/τος (Δ' 580). 

2. Τις διατάξεις της παρ.4.1, 4.2γ και 4.3 της περίπτω¬ 
σης Α του άρθρου 29 του ν. 2831/2000 «Τροποποίηση 
των διατάξεων του ν. 1577/1982 “ΓΟΚ” και άλλες πολε- 
οδομικές διατάξεις» (Α' 140). 


3. Τις διατάξεις της παρ. 2ε του άρθρου 20 του ν. 2508/ 
1997 (Α' 197) που προστέθηκε με τη παρ.5 του άρθρου 
11 του ν. 3212/2003 (Α' 308). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

6. Την υπ’ αριθμ. Υ. 14/24-11-2011 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 2740). 

7. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010. 

8. Την υπ’ αριθμ. 260/2003 απόφαση του Διοικητικού 
Εφετείου Κομοτηνής. 

9. Τις υπ’ αριθμ. 702/2008, 514/2009 και 546/2010 γνω¬ 
μοδοτήσεις του δημοτικού συμβουλίου του Δήμου Κα¬ 
βάλας. 

10. Τις υπ’ αριθμ. 48/2010,122/2010 και 137/2010 γνωμο¬ 
δοτήσεις του Κεντρικού Συμβουλίου Χωροταξίας Οικι¬ 
σμού και Περιβάλλοντος. 

11. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού και του προϋπολο¬ 
γισμού του οικείου ΟΤΑ. 

12. Τ ις υπ’ αριθμ. 179/2011 και 58/2012 γνωμοδοτήσεις 
του Συμβουλίου της Επικράτειας, με πρόταση του Ανα¬ 
πληρωτή Υπουργού Περιβάλλοντος Ενέργειας και Κλι¬ 
ματικής Αλλαγής, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτο¬ 
μικού σχεδίου της Δημοτικής Ενότητας Καβάλας του 
Δήμου Καβάλας (ν. Καβάλας) και ειδικότερα με την άρση 
απαλλοτρίωσης σε ακίνητο ιδιοκτησίας της Δ.Ε.Η. που 
περικλείεται από τις οδούς Ιεροσολύμων, Σέκερη και 

Χρ. Σμύρνης το καθορισμό του τμήματος αυτής με 
στοιχεία Γ Κ' Λ' γ β Ρ Γ, από χώρο αθλητικών εγκατα¬ 
στάσεων και κοινόχρηστο χώρο (Κ.Χ.) σε οικοδομήσιμο 
(ΟΤ 207α), τον επανακαθορισμό τμημάτων αυτής σε 
χώρο παιδικής χαράς, οδό Ιεροσολύμων, διαπλάτυνση 
στη συμβολή οδών (Ιεροσολύμων - Ανωνύμου και Σέ- 
κερη) και την έγκριση πεζοδρόμου, όπως οι ρυθμίσεις 
αυτές φαίνονται στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ 
αριθμ. 17877/2012 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Αρθρο 2 


Στον παραπάνω οικοδομήσιμο χώρο εφαρμόζονται 
οι χρήσεις που ισχύουν στην περιοχή που βρίσκεται 
αυτός. 

Αρθρο 3 


1. Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων του 
παραπάνω οικοδομήσιμου χώρου ορίζονται ως εξής: 
α) Ελάχιστο πρόσωπο: δεκαοκτώ (18) μέτρα 
β) Ελάχιστο εμβαδόν: εξακόσια (600) τ.μ. 
γ) Συντελεστή δόμησης: οκτώ δέκατα (0,8) 
δ) Ποσοστό κάλυψης: εξήντα τοις εκατό (60%) 
ε) Μέγιστο επιτρεπόμενο ύψος κτιρίων: κατά Γ.Ο.Κ. 


2. Στο πρόσωπο των οικοπέδων, οικοδομήσιμων 
ή μη, που βρίσκονται στην περιοχή της οποίας το 
σχέδιο τροποποιείται σύμφωνα με το άρθρο 1 του 
παρόντος επιβάλλεται προκήπιο πλάτους τεσσάρων 
(4) και (5) μέτρων, όπως φαίνεται στο διάγραμμα του 
άρθρου 1. 

3. Επιβάλλεται εισφορά σε γη, σύμφωνα με τις δια¬ 
τάξεις της παρ. 2ε του άρθρου 20 του ν.2508/1997 που 
προστέθηκε με την παρ.5 του άρθρου 11 του ν.3212/2003, 
103 τ.μ. όπως φαίνεται με τα στοιχεία ΑχψΑ στο διά¬ 
γραμμα του άρθρου 1. 

Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΔΗΜΟΣ ΚΑΒΑΛΑΣ 
Δ/ΝΣΗΤ.Υ. 

ΤΜΗΜΑ ΣΧΕΔΙΟΥ ΠΟΛΕΩΣ ΚΑΙ ΚΤΗΜΑΤΟΛΟΓΙΟΥ 


ΤΕΧΝΙΚΗ ΕΚΘΕΣΗ Αρ. 1300 / 2003 (1980) 
Καθορισμός ΟΧ. - ΡΧ. 


1. Η Ρ.Γ. α-β ορίζεται από το σημείο α στην ευθυγραμμία της εξωτερ«(ής 
πλευράς της περίφραξης και απέχει από την γωνία 1: δ(α-1>=1.80 μ. και το σημείο 

β που απέχει από τις γωνίες 2,3 του χτίσματος (Α) : 5(β-2>=8.10 μ. 5(β-3)=9.60 μ. 

2. Η Ρ.Γ. β - γ ορίζεται από το σημείο β όπως ορίστηκε προηγουμένως 

και το σημείο γ που απέχει από πς γωνίες 2,3 του χτίσματος (Α): 8{γ-2)=11.20 μ. 
και 8<γ-3)-8.40 μ. 

3. Η Ρ.Γ. γ-δ ορίζεται από το σημείο γ όπως ορίστηκε προηγουμένως 

και το σημείο δ που απέχει από πς γωνίες 4,5 του χτίσματος (Β): 5(ό4)=1.70 μ. 
και 3(6-5)^12.20 μ. 

4. Η ΡΧ. δ-ε ορίζεται από το σημείο δ όπως ορίστηκε προηγουμένως 
και το σημείο ε στην ευθυγραμμία της εσωτερικής πλευράς της περίφραξης 
και απέχει από το σημείο Λ του χτίσματος (0:8(Λ-ε)»21.89 μ. 

5. Η Ρ.Γ. ζ-η ορίζεται από την ευθυγρομμία της εξωτερικής πλευράς 
της περίφραξης επί της οδού Ι.Παλέμη. 

6. Η Ρ.Γ. η-θ ορίζεται σπό την γωνία η της περίφραξης και το σημείο θ 
που απέχει σπό πς γωνίες η,6:3(θ-η)=13.53 μ. και ${66>=8.80 μ.. 

7. Η ΡΧ. ζ-ι ορίζεται ως παράλληλη της ΡΧ. η-θ σε απόσταση 40.50 μ. 

8. Η Ρ.Γ. θ-ι ορίζεται ως παράλληλη της ΡΧ. σ-β σε απόσταση 8.00 μ. 


Καβάλα 06/05/2010 

ΑΠΟΣΠΑΣΜΑ ΕΓΚΕΚΡΙΜΜΕΝΟΥ ΣΧΕΔΙΟΥ ΠΟΛΗΣ (1980) 


ΕΓΚΕΚΡΙΜΜΕΝΟ ΣΧΕΔΙΟ ΠΟΛΗΣ (1980) 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ 

ΑΡΙβ- ΠΡΛϊϊίϊΙ: ... £ ... , 

ΐΥΝΟΔίΥΐι το η. διαταγμα ΡΕΡ' φαΙφΟρ-ΖΟ/ Αρ 6° ι 58 / /2 

/>-*·- Ύΐ* -Α*ψα. θ Μί Λ £.£χύ- σχ . { 

.ΐάιΒα./}α&·(*-Μα - 
α οα^ϋαί...£./ια ιίη'βοΑή-.αΛαΛΛί/. - 

τ ρ /{ΐι σητ .Ω£..ΩΧΑΐΛ!33-.ίδΐ£ϋέ-εθ&1&£—'&ΐ£—-Α-ί+£ΐ·\ 

— μο*. χχφιορι/ψ^ 

ΐόρ-κοζ ■ ΑΟΗΝΑ. 2η..£ψίλ>ου. 20/£.. 

Γ Ο Α/κΤΗΐ 


Α. Α/£&ενιΤ*ζ 


Ιωάννη Πολέμη 


/’ οδός Ιεροσολύμων 






Ο.Τ. -20 ΪΓ 


χώρος αθλητικών 
εγκαταστάσεων 


ΒΕΡΟΥΛΕΙΟ ΓΗΠΕΔΟ 



ΠΥΡΟΣΒΕΣΤΙΚΗ 
ΥΠΗΡΕΣΙΑ , 


> 8 τταρ. 4) 5 Ε. Γκη ϊ,γα ε 2 μθ ι ρ^'υ^ιυ Ε 1 ΕΚΛΜ!ϋ 

1.698,40 τ.μ. - 

τ.|>- ηρό&δΐΥ» ρυΡΥ'ύΙ** 0 * ('ΛρΚ'π'ΑΧ) _ 


- προτεινομενη Ο.Γ. 

- προτεινομενη Ρ.Γ. 

-καταργουμενη Ο.Γ. 

■ — καταργουμενη Ρ.Γ. 



ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΉΣ 

( 2 ) 

Χαρακτηρισμός ως παραδοσιακού τμήματος του οικι¬ 
σμού «Κύμης» της Δημοτικής Ενότητας Κύμης του 
Δήμου Κύμης - Αλιβερίου (ν. Εύβοιας) και καθορισμός 
ειδικών όρων και περιορισμών δόμησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 1 του ν. 1577/1985 
«Γενικός Οικοδομικός Κανονισμός» (Α' 210), όπως αντι- 
καταστάθηκε με το άρθρο 3 ν. 2831/2000 «Τροποποίηση 
των διατάξεων του ν.1577/1985 “ΓΟΚ” και άλλες πολεο- 
δομικές διατάξεις», (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. 2876/7.10.2009 απόφαση Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τ ις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

5. Την υπ’ αριθμ. Υ14/24.11.2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 2740). 

6. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

7. Τις υπ’ αριθμ. 171/2007 και 55/2009 γνωμοδοτήσεις 
του δημοτικού συμβουλίου Κύμης. 

8. Τις από 22.1.2009 και 29.5.2009 εισηγήσεις-αιτιολο- 
γικές εκθέσεις της Διεύθυνσης Πολεοδομικού Σχεδια- 
σμού - Τμήμα Παραδοσιακών Οικισμών. 

9. Τις υπ’ αριθμ. 27/2009 και 131/2009 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

10. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

11. Τις υπ’ αριθμ. 86/2011, 293/2011 και 61/2012 γνωμο¬ 
δοτήσεις του Συμβουλίου της Επικράτειας με πρόταση 
του Αναπληρωτή Υπουργού Περιβάλλοντος, Ενέργειας 
και Κλιματικής Αλλαγής, αποφασίζουμε: 

Άρθρο 1 

Χαρακτηρίζεται ως παραδοσιακό τμήμα του οικισμού 
«Κύμη» της Δημοτικής Ενότητας Κύμης του Δήμου Κύ¬ 
μης - Αλιβερίου (ν. Εύβοιας), όπως τα όρια αυτού φαίνο¬ 
νται με μαύρη διακεκομμένη γραμμή στο σχετικό πρω¬ 
τότυπο διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 17907/2012 πράξη του και 
που αντίτυπο του σε φωτοσμίκρυνση δημοσιεύεται με 
το παρόν διάταγμα. 


Άρθρο 2 

Α. Εντός των ορίων του παραδοσιακού τμήματος του 
οικισμού, όπως φαίνονται στο διάγραμμα του άρθρου 
1 και ειδικότερα στους τομείς Α, Β, Γ, του ρυμοτομικού 
σχεδίου Κύμης που καθορίσθηκαν με την υπ’ αριθμ. 6381/ 
ΕΠΑ/1091/29.11.1988 (ΦΕΚ 879/Δ/88) απόφαση. Νομάρχη 
και το από 11.5.1989 Π.Δ/γμα (ΦΕΚ 330/Δ/30.5.1989), καθο¬ 
ρίζονται κατά τομέα οι ακόλουθοι όροι και περιορισμοί 
δόμησης: 

1. Τομέας Α 

Στον τομέα Α, που περιλαμβάνει τον αρχικά δημιουρ- 
γηθέντα οικισμό, το τμήμα για το οποίο εγκρίθηκαν 
ρυμοτομικά σχέδια τα έτη 1884 και 1886, το εμπορικό 
τμήμα της πόλης και το κεντρικό τμήμα του οικισμού, 
ισχύουν τα ακόλουθα: 

- Επιτρεπόμενη κάλυψη: 70% 

- Συντελεστής δόμησης: 1 

- Μέγιστο επιτρεπόμενο ύψος των κτιρίων: οκτώ και 
μισό (8,50) μ. το οποίο προσαυξάνεται κατά 1,5 μ. για 
την κατασκευή στέγης 

- Μέγιστος αριθμός ορόφων των κτιρίων: δύο (2) 

2. Τομέας Β 

Στον τομέα Β, που περιλαμβάνει μέρος του κεντρικού 
τμήματος του οικισμού όπως είχε καθορισθεί με το από 
29.10.1960 Β.Δ/γμα (ΦΕΚ 175/9.12.1960), ισχύουν οι όροι 
δόμησης του τομέα Α πλην του συντελεστή δόμησης 
που ορίζεται σε 0,7 και του μέγιστους ύψους που ορί¬ 
ζεται σε 4.00 μ. 

3. Τομέας Γ 

Στον τομέα Γ που περιλαμβάνει περιοχές με εντο¬ 
νότερες κλίσεις στις οποίες βρίσκονται τα οικιστικά 
σύνολα που δημιουργήθηκαν στην περιοχή γύρω από 
το κεντρικό τμήμα, καθώς και τμήμα του εγκεκριμένου 
ρυμοτομικού σχεδίου του έτους 1884 στο οποίο η δό¬ 
μηση παραμένει αραιή, ισχύουν τα ακόλουθα: 

- Επιτρεπόμενη κάλυψη: 70% 

- Συντελεστής δόμησης: 0,8 

- Μέγιστο επιτρεπόμενο ύψος των κτιρίων: οκτώ και 
μισό (8,50) μ. το οποίο προσαυξάνεται κατά 1,5 μ. για 
την κατασκευή στέγης 

- Μέγιστος αριθμός ορόφων των κτιρίων: δύο (2) 

Β.1 Οι αρτιότητες των οικοπέδων και οι ελάχιστες 
απαιτούμενες διαστάσεις προσώπου αυτών, που έχουν 
καθορισθεί μέχρι τη δημοσίευση του παρόντος, για όλη 
την περιοχή του εγκεκριμένου ρυμοτομικού σχεδίου, 
εξακολουθούν να ισχύουν. 

2. Επίσης εξακολουθούν να ισχύουν, οι καθορισθείσες, 
μέχρι τη δημοσίευση του παρόντος, κατά παρέκκλιση 
αρτιότητες των οικοπέδων καθώς και οι κατά παρέκ¬ 
κλιση διαστάσεις του προσώπου τους. 

3. Επιτρέπεται, κατά παρέκκλιση των οριζομένων στις 
παραγράφους Α1, Α2 και Α3 η ανέγερση δημοσίων, δη¬ 
μοτικών και κοινής ωφέλειας κτιρίων στα οικόπεδα των 
τομέων Α, Β και Γ που από το ισχύον εγκεκριμένο ρυμο¬ 
τομικό σχέδιο προορίζονται για τους σκοπούς αυτούς 
ή ακολούθως καθορισθούν. 

Σε κάθε περίπτωση για το ανωτέρω κτίρια η συνολική 
επιφάνεια των ορόφων δεν μπορεί να είναι μεγαλύτερη 
των 800 τ.μ., το μέγιστα ύψος τα 11μ. και ο αριθμός των 
ορόφων τους τρεις (3). 

4. Όγκοι που προκύπτουν από την εφαρμογή των προη¬ 
γουμένων διατάξεων επιβάλλεται να προσαρμόζονται, 
στα παραδοσιακά πρότυπα. 

Γ.1 Το μέγιστο ύψος των κτιρίων μετράται σε κάθε 
σημείο της οικοδομής και ως αφετηρία μέτρησης 
λαμβάνεται το χαμηλότερο σημείο της τομής του πε¬ 
ριγράμματος της κάτοψης του κτιρίου με το φυσικό 
έδαφος. 

2. Εάν η οικοδομή ανεγείρεται σε οικόπεδο με κλί¬ 
ση μεγαλύτερη του 30% το κτίριο τότε κλιμακώνεται 
έτσι ώστε αυτό να μην υπερβαίνει σε κανένα σημείο το 
επίπεδο που διέρχεται σε απόσταση 11μ. από την κατά 
τα ανωτέρω οριζόμενη αφετηρία μέτρησης και είναι 
παράλληλο προς τα οριζόντια επίπεδα της οικοδομής. 
Στην απόσταση αυτή περιλαμβάνεται και η στέγη. 

Επιπλέον των επιτρεπομένων δύο ορόφων επιτρέ¬ 
πεται, λόγω της κλίσης του εδάφους και η κατασκευή 
ενός ορόφου ακόμα οι βοηθητικές χρήσεις, με την δη¬ 
μιουργία περιορισμένου αριθμού ανοιγμάτων διαστά¬ 
σεων 0,50X0,50 στις όψεις του κτιρίου. 

3. Για την κλίση του οικοπέδου λαμβάνεται υπόψη η 
υψομετρική διαφορά που μετράται στα όρια του οι¬ 
κοπέδου, μεταξύ των οριζοντίων επιπέδων που διέρ¬ 
χονται από το χαμηλότερο κοι υψηλότερο σημείο του 
οικοπέδου. 

4. Η Επιτροπή Πολεοδομικού και Αρχιτεκτονικού - 
Ελέγχου (Ε.Π.Α.Ε.), με ειδικά αιτιολογημένη κρίση μπορεί 
να εγκρίνει μέγιστο ύψος κτιρίου καθ’ υπέρβαση των 
επιτρεπομένων στον τομέα Α, μόνο για την προσαρμογή 
του προς ανέγερση κτιρίου στα πρότυπα του άμεσου 
περιβάλλοντος του, χωρίς υπέρβαση του αριθμού των 
ορόφων και όχι περισσότερο από 1,00 μέτρο. 

Αρθρο 3 

1. Η τοποθέτηση του κτιρίου στο οικόπεδο γίνεται με 
τα ακόλουθα κριτήρια: 

α. να μη βλάπτεται ο πολεοδομικός ιστός του οικισμού 

β. να προστατεύεται η θέα των κοινοχρήστων χώρων 

γ. να προστατεύεται κατά το δυνατόν η θέα των ομό¬ 
ρων οικοπέδων 

δ. να μη διαμορφώνονται υποβαθμισμένοι χώροι ανά¬ 
μεσα σε όμορες ιδιοκτησίες. 

ε. Η θέση του κτιρίου στο οικόπεδο εγκρίνεται από 
την ΕΠΑΕ η οποία μπορεί να επιβάλλει επί πλέον περι¬ 
ορισμούς ως προς τη μορφή και τον όγκο του. 

2. Απαγορεύεται η κατασκευή κτιρίων επί υποστυ¬ 
λωμάτων (ΡΙΕΟΤΙδ) και η εγκατάσταση λυόμενων οι¬ 
κοδομών. 

3. Σε κάθε οικοδομή επιβάλλεται η κατασκευή στέγης. 
Εφόσον έχει ήδη κατασκευασθεί το 50% του επιτρεπο- 
μένου συντελεστή δόμησης η κατασκευή της στέγης 
είναι υποχρεωτική έστω και αν πάνω από το κατασκευα- 
ζόμενο τμήμα της οικοδομής επιτρέπεται ή προβλέπεται 
η κατασκευή άλλου ορόφου. Τα κτίρια του κεντρικού 
δρόμου (Εμμανουήλ και Δημητρίου Γαλάνη) δύνανται 
να καλύπτονται με μονόρριχτες στέγες με κλίση προς 
την πρόσοψη. Η κλίση στην στέγη δεν μπορεί να είναι 
μικρότερη του 1:2,5 και μεγαλύτερη του 1:3 

- Η στέγη καλύπτεται με βυζαντινά ή ρωμαϊκά κερα¬ 
μίδια. 

- Εάν υφιστάμενο κτίριο έχει κάλυψη στέγης από πλά¬ 
κες Πηλίου ή Καρύστου, μπορεί να διατηρήσει το είδος 
της κάλυψης αυτής. 

- Σε κάθε οικοδομή μετά την ολοκλήρωση των ερ¬ 
γασιών κατασκευής του φέροντος οργανισμού και των 
τοίχων πληρώσεως επιβάλλεται η κατασκευή στέγης. 


4. Η εξωτερική επιφάνεια κατασκευής των τοίχων εί¬ 
ναι είτε εμφανής λιθοδομή είτε επιχρισμένη με τριπτό 
επίχρισμα, ανεξαρτήτως υλικού κατασκευής των τοίχων 
πληρώσεως ή του φέροντος οργανισμού. 

Απαγορεύεται η χρήση αρτιφισιέλ καθώς και η επέν¬ 
δυση με πλάκες μαρμάρου. 

5. Στον τομέα Α η κύρια όψη, τουλάχιστον του ισο¬ 
γείου, κατασκευάζεται υποχρεωτικά από πελεκητή 
λιθοδομή ορθογωνισμένων ισόδομων λίθων τοπικής 
προέλευσης. 

6. Στην περίπτωση που οι εξωτερικοί τοίχοι κατασκευ¬ 
άζονται στο σύνολο τους από λιθοδομή, η διαφορά του 
εμβαδού που προκύπτει από την θεωρητική εφαρμογή 
τοιχοποιίας 30 εκ. μέχρι το εφαρμοζόμενο πάχος της 
λιθοδομής δεν προσμετράται στο ποσοστό κάλυψης 
και τον συντελεστή δόμησης. 

7. Γ ια την συνέχιση των εργασιών μετά την κατασκευή 
των εξωτερικών τοίχων και εφόσον αυτοί κατασκευά¬ 
ζονται από λιθοδομή, απαιτείται πιστοποίηση του προϊ¬ 
σταμένου της υπηρεσίας που είναι αρμόδια για την 
έκδοση της οικοδομικής άδειας. Η πιστοποίηση αυτή 
χορηγείται μετά από αυτοψία και βεβαίωση για την 
ορθή εφαρμογή της οικοδομικής άδειας, συνοδευόμενη 
από φωτογραφίες του κτιρίου, όπου επισημαίνεται η 
ακρίβεια της εφαρμογής. 

Σε περίπτωση που η αρμόδια πολεοδομική υπηρεσία 
διαπιστώσει μη εφαρμογή της μελέτης, οι οικοδομικές 
εργασίες διακόπτονται και ακολουθείται η διαδικασία 
περί αυθαιρέτων για το σύνολο της οικοδομής σύμ¬ 
φωνα με τις ισχύουσες περί αυθαιρέτων κατασκευών 
διατάξεις. 

Η συνέχιση των εργασιών χορηγείται μόνο μετά την 
εφαρμογή της μελέτης ή την αναθεώρηση της οικοδο¬ 
μικής άδειας σύμφωνα με τις διατάξεις του παρόντος. 

8. Ο χρωματισμός των εξωτερικών επιφανειών (τοίχοι, 
ανοίγματα) ακολουθεί τα παραδοσιακά πρότυπα, μετά 
από έγκριση της ΕΠΑΕ. 

Στον τομέα Α εφαρμόζονται χρωματισμοί παραπλήσι¬ 
οι ή μη διαφέροντες κατά πολύ από εκείνο του τοπικού 
ωχροκίτρινου μαργαϊκού λίθου. 

Απαγορεύεται ο χρωματισμός των εμφανών λιθοδομών. 

9. Οι αναλογίες των ανοιγμάτων είναι από 1:1,5 μέχρι 
1:2 (πλάτος προς ύψος). Το πλάτος τους δεν επιτρέπεται 
σε καμμία περίπτωση να είναι μεγαλύτερο του 1.20 μ. 
Μεταξύ των ανοιγμάτων μεσολαβεί πλήρης τοίχος του¬ 
λάχιστον 0,50μ. 

10. Σε ισόγεια καταστήματα επιτρέπεται η κατασκευή 
συνεχών ανοιγμάτων συνολικού πλάτους μέχρι τα 2/3 
της όψης, αλλά χωρισμένων σε τμήματα με ορθοστάτες, 
Τα τμήματα αυτά ακολουθούν τις αναλογίες 1:1,5 μέχρι 
1:2 και κάθε τμήμα μπορεί να έχει πλάτος μέχρι 1.20μ. 
Τυχόν διαμορφωμένα παραδοσιακά μορφολογικά στοι¬ 
χεία πάνω από τα κουφώματα (υπέρθυρα, φεγγίτες) δεν 
περιλαμβάνονται στην παραπάνω συνολική αναλογία 
του κουφώματος. 

11. Τα υπέρθυρα των ανοιγμάτων είναι είτε καμπύλα με 
ελαφρά τόξα ή και ημικυκλικά, είτε ευθύγραμμα, εναρ¬ 
μονιζόμενα με την συνολική μορφή του κτιρίου. 

Τα κουφώματα κατασκευάζονται από ξύλο. Για τις 
κάσες μπορεί να χρησιμοποιηθεί και στραντζαριστή 
λαμαρίνα. Τα κουφώματα των καταστημάτων είναι ανά¬ 
λογης κατασκευής και με τα ίδια υλικά με τα υπόλοιπα 
του κτίσματος. 

Εφόσον τα τζαμιλίκια χωρίζονται κατά την έννοια του 
ύψους, η διαίρεση αυτή γίνεται σε τετράγωνα τμήματα. 
Η υποδιαίρεση αυτή δεν ισχύει για τους φεγγίτες. 

Τα σκούρα (παραθυρόφυλλα) κατασκευάζονται περ- 
σιδωτά γαλλικά ή ταμπλαδωτά. 

Στον τομέα Γ τα σκούρα μπορεί να είναι καρφωτά. 

12. Στις όψεις των κτιρίων επιτρέπονται εξώστες μέ- 
γιστου πλάτους 1.20μ. μεγίστου μήκους 2,50 μ. και όχι 
μεγαλύτερου του 1/3 της αντίστοιχης όψης. Οι εξώστες 
δεν επιτρέπεται να αρχίζουν από γωνία ή το όριο του 
κτιρίου, να καταλαμβάνουν όλο το μήκος της όψης του 
κτιρίου και να περιλαμβάνουν περισσότερα των δύο 
ανοιγμάτων. Οι εξώστες επίσης εφόσον η μορφολογία 
του κτιρίου το επιτρέπει, μπορεί να είναι μη στεγασμέ¬ 
νοι (μπαλκόνια). Η τυχόν στέγαση τους γίνεται κατά 
τα παραδοσιακά πρότυπα (χαγιάτια), απαγορευομένων 
γενικά των κλειστών εξωστών και των καμπύλων στοι¬ 
χείων στις όψεις. 

Η στήριξη των εξωστών γίνεται με φουρούσια ή δο¬ 
κούς ξύλινους ή σιδηρούς, σύμφωνα με την γενικότερη 
μορφολογία του κτιρίου. 

Τα κιγκλιδώματα είναι σιδηρά απλά, χυτοσίδηρο ή με λά- 
μες προσαρμοζόμενα στη γενική εμφάνιση του κτιρίου. 

13. Πάνω από το μέγιστο επιτρεπόμενο ύψος των 
κτιρίων απαγορεύεται οποιαδήποτε κατασκευή. Επι¬ 
τρέπεται μόνο η κατασκευή στέγης, καπνοδόχων και 
αεραγωγών με μορφή, διαστάσεις, κλίσεις κ,λπ. που 
προσομοιάζουν με τα παραδοσιακά πρότυπα. 

Επίσης επιτρέπεται η εγκατάσταση ηλιακών θερ¬ 
μοσιφώνων, κλιματιστικών, φωτοβολτάίκών ή ηλιακών 
συστημάτων ψύξης θέρμανσης με την προϋπόθεση ότι 
ενσωματώνονται στη στέγη. Σε περίπτωση που αυτό 
δεν είναι τεχνικά δυνατό, κατ’ εξαίρεση επιτρέπεται να 
επικάθηνται αυτής ακολουθώντας απολύτως την κλίση 
της στέγης, το δε δοχείο αποθηκεύσεως του θερμού 
ύδατος τοποθετείται κάτωθεν της στέγης. 

Είναι δυνατή η τοποθέτηση των ανωτέρω συστημάτων 
σε επιλεγμένα σημεία του οικοπέδου με τρόπο ώστε να 
μην είναι ορατά από τον κοινόχρηστο χώρο. 

14. Οι περιφράξεις των οικοπέδων (τοίχοι, κάγκελα, αυ¬ 
λόθυρες) κατασκευάζονται ως προς το υλικό, τη μορφή 
και το ύψος κατά τα παραδοσιακά πρότυπα. 

- Επιβάλλεται ύστερα από σύμφωνη γνώμη της ΕΠΑΕ, 
η κατασκευή κτιστού περιφράγματος μέγιστου ύψους 
2.00 μ. για την απομόνωση ακάλυπτων χώρων εργασίας 
όπως αποθηκών, συνεργείων αυτοκινήτων, βιοτεχνιών, 
από τους κοινοχρήστους χώρους του οικισμού. 

- Εφόσον η τοιχοποιία είναι εμφανής κατασκευάζεται 
από ισόδομη λιθοδομή, άλλως γίνονται τριπτά επιχρί¬ 
σματα με γωνιόλιθους προσαρμοζόμενοι στα κτίρια που 
ανήκουν. 

Αρθρο 4 

1. Επιτρέπεται η τοποθέτηση πετασμάτων (τεντών) 
στους χώρους των τομέων Α, Β, Γ μετά από γνώμη της 
ΕΠΑΕ ως προς το μέγεθος και την σχέση του πετάσμα- 
τος με το μέγεθος της επιφάνειας της όψης του κτιρίου. 
Οι τέντες είναι λευκές από ύφασμα για όλα τα κτίρια 
χωρίς την χρήση ορθοστατών για την στήριξή τους. 

Απαγορεύεται η κατασκευή σταθερής κατασκευής 
(πέργκολα). 

Επιτρέπεται η κατασκευή προστεγασμάτων παρα¬ 
δοσιακής μορφής με σιδηρά στοιχεία στήριξης (καρά¬ 


βολα), πάνω από τα ανοίγματα του ισογείου εφόσον 
χρησιμεύουν ως καταστήματα. Το μέγιστο πλάτος τους 
είναι 1,20 μ, το μήκος τους μπορεί να εκτείνεται σε όλο 
το μήκος του ισογείου, το ύψος δε που τοποθετούνται 
ακολουθεί τα παραδοσιακά πρότυπα. 

2. Για την διαμόρφωση των ακαλύπτων χώρων των 
οικοπέδων επιτρέπονται μόνο οι απολύτως αναγκαίες 
εκσκαφές. Σε περίπτωση εδάφους με έντονες κλίσεις 
επιτρέπεται η διαμόρφωση το οικοπέδου με αναλημ- 
ματικούς τοίχους ή πρανή το μέγιστο ύψος των οποίων 
ισούται με την υψομετρική διαφορά και δεν δύναται 
πάντως να υπερβαίνει τα 1.50 μ. 

Οι τοίχοι αντιστήριξης και οι αναλημματικοί τοίχοι δι¬ 
αμορφώνονται με λιθοδομή, μετά από αιτιολογημένη έκ¬ 
θεση της ΕΠΑΕ, για την προσαρμογή τους στον περιβάλ¬ 
λοντα χώρο του κτιρίου και των όμορων ιδιοκτησιών. 

3. Επιτρέπονται ο εξωτερικές κλίμακες ανόδου στον 
όροφο. Αυτές τοποθετούνται μόνο στις πλάγιες ή πίσω 
όψεις του κτιρίου και προσμετρώνται στον συντελεστή 
δόμησης και στο ποσοστό κάλυψης. 

4. Τα προσκτίσματα και τα βοηθητικά κτίρια των οι¬ 
κοδομών κατασκευάζονται σύμφωνα με τις διατάξεις 
του παρόντος. 

5. Απαγορεύεται η ανάρτηση και εγκατάσταση κάθε 
είδους φωτεινών επιγραφών ή διαφημίσεων σε οποιαδή¬ 
ποτε θέση του κτιρίου ή σε ικριώματα μέσα στον χώρο 
των οικοπέδων ή μπροστά από αυτά. 

Κατ’ εξαίρεση επιτρέπεται η τοποθέτηση απλών ή εγ¬ 
χρώμων επιγραφών μέγιστου πλάτους του ανοίγματος 
στο οποίο αντιστοιχούν. 

Οι επιγραφές δεν τοποθετούνται κάθετα στην κυρία 
όψη του κτιρίου και αναγράφονται υποχρεωτικά στην 
ελληνική γλώσσα. Σε περίπτωση συμπληρωματικής ανα¬ 
γραφής σε άλλη γλώσσα χρησιμοποιούνται μικρότερα 
στοιχεία. 

6. Επιβάλλεται η εγκατάσταση μίας ομαδικής κεραίας 
τηλεόρασης ανά ένα ή περισσότερα οικοδομικά τετρά¬ 
γωνα. Η θέση της κεραίας που καθορίζεται με πρόταση 
του Δήμου και μετά από έγκριση της ΕΠΑΕ, δεν προ¬ 
βάλλεται σε κεντρικό κοινόχρηστο χώρο του οικισμού 
και δεν προσβάλει τη μορφή μεμονωμένων μνημείων ή 
αξιόλογου αισθητικού συνόλου. 

7. Κάθε έργο υποδομής (ύδρευσης τηλεφωνικής σύν¬ 
δεσης παροχής ρεύματος) επιβάλλεται να είναι υπόγειο 
και να μην βλάπτει την εικόνα του συνόλου. 

Η τοποθέτηση των μετρητών ηλεκτρικού ρεύματος 
καθώς και άλλου στοιχείου παροχής τοποθετείται σε 
μη προβαλλόμενη επιφάνεια. 

Η σύνδεση των κτιρίων με τα δίκτυα ύδρευσης και 
αποχέτευσης πραγματοποιείται ύστερα από έγκριση 
της αρμόδιας πολεοδομικής υπηρεσίας. Για την έγκριση 
αυτή απαιτείται η υποβολή δύο τουλάχιστον φωτογρα¬ 
φιών του κτιρίου και κατόπιν αυτοψίας. 

8. Η διαμόρφωση, τροποποίηση ή ανάπλαση κοινο¬ 
χρήστων χώρων, οδών, πλατειών, κρηπιδωμάτων και 
άλλων στοιχείων που συμπληρώνουν τους κοινόχρη¬ 
στους χώρους, πραγματοποιείται κατά τρόπο προσαρ- 
μοζόμενο σε ανάλογα παραδοσιακά πρότυπα και μετά 
από έγκριση της ΕΠΑΕ. 

9. Απαγορεύεται η κατεδάφιση καταστροφή ή αλλοίω¬ 
ση των κτισμάτων που αποτελούν αντιπροσωπευτικά 
δείγματα της παραδοσιακής αρχιτεκτονικής, καθώς 
και επί μέρους στοιχείων τους, όπως αρχιτεκτονικά ή 

στατικά ή λειτουργικά στοιχεία ή στοιχεία εξοπλισμού 
(φούρνοι, καμινάδες, τζάκια) με μη συμβατές επεμβά¬ 
σεις και ιδίως με επισκευές μετατροπές ή προσθήκες. 
Στα κτίσματα αυτά επιτρέπονται εργασίες επισκευής ή 
αποκατάστασης ύστερο από αιτιολογημένη γνώμη της 
ΕΠΑΕ, ακόμη και εάν οι απαιτούμενες για το σκοπό αυτό 
επεμβάσεις αντίκεινται στις διατάξεις του παρόντος 
με την προϋπόθεση ότι υπάρχουν επαρκή αποδεικτικά 
στοιχεία με βάση τα οποία τεκμηριώνεται η αρχική 
μορφή και ο χρόνος ανέγερσης του κτιρίου, όπως φω¬ 
τογραφίες με βέβαια χρονολογία, προσηκόντως θεω¬ 
ρημένες για τη γνησιότητα τους, εγκεκριμένα σχέδια, 
βιβλιογραφικές μαρτυρίες, τεχνικές εκθέσεις, επίσημα 
έγγραφα. Όλες οι εργασίες πρέπει να εκτελούνται κατά 
τα παραδοσιακά πρότυπα με σεβασμό στην αρχιτεκτο¬ 
νική φυσιογνωμία, την κατασκευαστική δομή και την 
τεχνική του κτίσματος. 


Τα παραπάνω ισχύουν και για την αναστήλωση ερει¬ 
πωμένων κτισμάτων. 

Άρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος π.δ/τος. 

Αθήνα, 27 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 32% 

ΑΠΟΦΑΣΕΙ Σ 

Αριθμ. 1029323/746/Δ0010 (3) 

Τροποποίηση - Διόρθωση της υπ’ αριθμ. 1075806/2574/ 
Δ0010/15-6-2011 κοινής υπουργικής απόφασης (ΦΕΚ 
160/2011 Α.Α.Π.). 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του ν.2882/2001 (ΦΕΚ17/01 Α') «Κώδι¬ 
κας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν. 653/1977 όπως 
συμπληρώθηκαν με τις παρ.9 και 10 του άρθρου 62 του 
ν. 947/1979 και την παρ.4 του άρθρου 9 του ν. 960/1979, 
για την εκτέλεση των οποίων εκδόθηκε το π.δ. 929/ 
1979. 

4. Την υπ’ αριθμ. 1075806/2574/Δ0010/15-6-2011 κοινή 
υπουργική απόφαση (ΦΕΚ 160/2011 Α.Α.Π.), για την απο¬ 
κατάσταση κατολίσθησης στον αυτοκινητόδρομο ΠΑΘΕ 
στο τμήμα από Λόγγο Αγίου Κων/νου χ.θ. 160+393 έως 
έξοδο σήραγγας Κνημίδος χ.θ. 171+693 για τη δημιουρ¬ 
γία συμπληρωματικού χώρου μόνιμης εγκατάστασης 
αρχαιολογικών ευρημάτων στην περιοχή Αγ. Κων/νου 
στο Ν. Φθιώτιδας. 

5. Το υπ’ αριθμ. Δ12Α/Φ. 122/0/9002/14-12-2011 έγγραφο 
του Υπουργείου Υποδομών Μεταφορών και Δικτύων. 

6. Το π.δ. 185/2009 (ΦΕΚ 213/2009 Α') περί ανασύστα¬ 
σης του Υπουργείου Οικονομικών. 

7. Το π.δ. 110/2011 (ΦΕΚ 243/2011 Α') περί διορισμού 
Αντιπροέδρων της Κυβέρνησης, Υπουργών Αναπληρω¬ 
τών Υπουργών και Υφυπουργών. 

8. Την υπ’ αριθμ. 03357/9-4-2012 (ΦΕΚ 1082/2012 Β') 
κοινή απόφαση του Πρωθυπουργού και του Υπουργού 
Οικονομικών, σχετικά με ανάθεση αρμοδιοτήτων στον 
Υφυπουργό Οικονομικών Ιωάννη Μουρμούρα. 

9. Την υπ’ αριθμ. Δ6Α 1104503ΕΞ2011/21-7-2011 (ΦΕΚ 
1670/2011 Β') απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και 
Οικονομικών για την έναρξη λειτουργίας της Γενικής 
Γραμματείας Δημόσιας Περιουσίας. 

10. Την υπ’ αριθμ. 8172/9-12-2011 (ΦΕΚ 2795/2011 Β') κοινή 
απόφαση του Πρωθυπουργού και του Υπουργού Υπο¬ 
δομών, Μεταφορών και Δικτύων, σχετικά με ανάθεση 
αρμοδιοτήτων στον Υφυπουργό I. Μαγκριώτη, αποφα¬ 
σίζουμε: 

Τροποποιούμε-Διορθώνουμε την υπ’ αριθμ. 1075806/ 
2574/Δ0010/15-6-2011 κοινή υπουργική απόφαση (ΦΕΚ 
160/2011 Α.Α.Π.), ως προς το θέμα και το διατακτικό 
αυτής που εκ παραδρομής αναφέρεται «....χ.θ. 160+393 
έως έξοδο Κνημίδος χ.θ. 171+653....» αντί του ορ¬ 
θού «...χ.θ. 160+393 έως έξοδο σήραγγας Κνημίδος 
χ.θ. 171+693....» 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2012 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΜΟΥΡΜΟΥΡΑΣ ΙΩΑΝΝΗΣ ΜΑΓΚΡΙΩΤΗΣ 
-♦- 

Αριθμ. ΑΠ 1044250/1210/Δ0010 (4) 

Βεβαίωση της αυτοδίκαιης άρσης της αναγκαστικής 
απαλλοτρίωσης που κηρύχθηκε με την υπ’ αριθμ. 
1090322/6014/Δ0010/23-9-2008 κοινή υπουργική από¬ 
φαση (ΦΕΚ 431/ΑΑ&ΠΘ/2008), των Υπουργών Οικο¬ 
νομίας και Οικονομικών και Πολιτισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 11 του ν. 2882/2001 «Κώδικας 
Αναγκαστικών Απαλλοτριώσεων Ακινήτων», όπως ισχύουν. 

2. Την υπ’ αριθμ. 1090322/6 014/Δ 0010/23-9-2008 (ΦΕΚ 
431/ΑΑ&ΠΘ/2008) κοινή υπουργική απόφαση των Υπουρ¬ 
γών Οικονομίας και Οικονομικών και Πολιτισμού με την 
οποία κηρύχτηκε αναγκαστική απαλλοτρίωση για αρχαι¬ 
ολογικούς σκοπούς στη νήσο Σκόπελο Ν. Μαγνησίας. 

3. Το υπ’ αριθμ. ΥΠΠΟΤ/ΔΑΑΠ /Φ.89/98529/1620/30-11-2011 
έγγραφο του Υπουργείου Πολιτισμού και Τουρισμού και 
η υπ’ αριθμ. 55/09 απόφαση του Μονομελούς Πρωτοδι¬ 
κείου Βόλου η οποία δημοσιεύθηκε στις 9-6-2009 σχε¬ 
τικά με τον καθορισμό τιμής μονάδος. 

4. Το γεγονός ότι η απαλλοτρίωση δε συντελέστηκε 
εμπρόθεσμα. 

5. Το π.δ. 185/2009 (ΦΕΚ 213Α/2009) περί ανασύστασης 
του Υπουργείου Οικονομικών κ.λπ. 

6. Το π.δ. 186/2009 (ΦΕΚ 213Α'/2009) περί συγχώνευσης 
των Υπουργείων Πολιτισμού και Τ συριστικής Ανάπτυξης. 

7. Την υπ’ αριθμ. 03357/9-4-12 (ΦΕΚ 1082/Β'/2012 ) 
απόφαση του Πρωθυπουργού και του Υπουργού Οι¬ 
κονομικών σχετικά με καθορισμό αρμοδιοτήτων του 
Υφυπουργού Οικονομικών I. Μουρμούρα. 

8. Την υπ’ αριθμ. 121482/14-12-2011 (ΦΕΚ 2820/τ.Β'/ 
14-12-2012) απόφαση Πρωθυπουργού και Υπουργού Πολι¬ 
τισμού και Τουρισμού «Ανάθεση αρμοδιοτήτων στον Υφυ¬ 
πουργό Πολιτισμού και Τουρισμού Πέτρο Αλιβιζάτο». 

9. Το π.δ. 110/2011 (ΦΕΚ 243Α'/2011) περί διορισμού Αντι¬ 
προέδρου της Κυβέρνησης Υπουργών Αναπληρωτών 
Υπουργών και Υφυπουργών, βεβαιώνουμε: 

Την αυτοδίκαιη άρση της αναγκαστικής απαλλοτρίωσης 
που κηρύχθηκε με την υπ’ αριθμ. 1090322/6014/Δ 0010/ 
23-09-08 κοινή υπουργική απόφαση (ΦΕΚ 431/ΑΑ&ΠΘ/2008) 
των Υπουργών Οικονομίας και Οικονομικών και Πολιτι¬ 
σμού για αρχαιολογικούς σκοπούς στη νήσο Σκόπελο 
Ν. Μαγνησίας γιατί δεν συντελέστηκε εμπρόθεσμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2012 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΙΩΑΝΝΗΣ ΜΟΥΡΜΟΥΡΑΣ ΠΕΤΡΟΣ-ΠΑΥΛΟΣ ΑΛΙΒΙΖΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα._ 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ίιΐ1ρ://νννννν.€ί.9τ - 6-πιαϊΙ: ννβόπΐ3δΐ6ΐ'.6ΐ@6ί.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*15001651005120012* - 




















